《中秋歌》
宋代·孙复

明月一岁中，影圆十二回。
如何今夕里，争赏罗樽垒。
既爱盈盈今，更上高高台。
人心莫如此，试为君言哉。
月者水之精，秋者金之气。
金水性相生，五行分其事。
则知天地间，相感各以类。
水得金还盛，月因秋更清。
气类使之然，人谁不有情。
可怜别夜今，一一皆销声。
自昔诗家流，吟皆不到此。
徒能状光彩，岂解原终始。
冥搜讵有得，燥吻真何以。
请看退翁歌，其的能中矣。

作者简介：（992—1057）晋州平阳人，字明复。举进士不第，遂退居泰山，研学《春秋》，世称泰山先生，石介等皆师事之，李迪以弟女妻之。范仲淹、富弼荐其经术，除秘书省校书郎、国子监直讲，召为迩英阁祗候说书。以讲说多异先儒，出为州县佐官。复召入，累迁殿中丞。有《春秋尊王发微》、《孙明复小集》等。